
Narva Linnavolikogu 28.09.2006 määruse nr 43 

„Eluruumi alaliste kulude piirimäärade kehtestamine toimetulekutoetuse määramisel Narva linnas“ muutmine ja täiendamine juurde
27.02.2010 jõustus sotsiaalhoolekande seaduse muutmise seadus, millega loodi õiguslik alus STARi asutamiseks. Täna võttis Vabariigi Valitsus vastu STARi põhimääruse. Eelnevast tulenevalt on kohalikul omavalitsusel alates 01. aprillist 2010. aastal kohustus kanda toimetulekutoetuse (ning SHS § 224 sätestatud riigieelarvest makstava täiendava sotsiaaltoetuse) taotlemiseks ja maksmiseks vajalikud andmed STARi. 

Tulenevalt sotsiaalhoolekande seaduse § 222 lõigetest 5 ja 6, kehtestab kohaliku omavalitsuse volikogu toimetulekutoetuse määramiseks kulude piirmäärad ulatuses, mis tagavad isiku inimväärse äraelamise, järgmistele eluruumi alalistele kuludele:

1) tegelik korteriüür või hooldustasu;

2) kütteks ja soojaveevarustuseks tarbitud soojusenergia või kütuse maksumus;

3) tarbitud vee ja kanalisatsiooniteenuste maksumus;

4) tarbitud elektrienergia maksumus;

5) tarbitud majapidamisgaasi maksumus;

6) maamaksukulud, mille arvestamise aluseks on kolmekordne elamualune pind;

7) hoonekindlustuse kulud, mis on arvestatud kasutatavale eluruumile;

8) tegelik olmejäätmete veotasu

STARis on loodud võimalus kirjeldada kohalike parameetritena:

· Korteriüür või hooldustasu – kulu piirmäär 1 m2 kohta 

· Kütus kaugkütte korral  – kulu piirmäär 1 m2 kohta 

· Kütus mittekaugkütte korral – kulu piirmäär 1 m2 kohta 

· Vesi ja kanalisatsioon – võimalik sisestada kulu piirmäär üksi elava isiku või perekonna esimese liikme ja iga täiendava perekonna liikme kohta. Väärtused võivad olla ka võrdsed. 

· Elekter – võimalik sisestada kulu piirmäär üksi elava isiku või perekonna esimese liikme ja iga täiendava perekonna liikme kohta. Väärtused võivad olla ka võrdsed. 

· Gaas – võimalik sisestada kulu piirmäär üksi elava isiku või perekonna esimese liikme ja iga täiendava perekonna liikme kohta. Väärtused võivad olla ka võrdsed. 

· Maamaks – kulu piirmäär 1 m2 kohta 

· Eluruumi kindlustus – kulu piirmäär 1 m2 kohta 

· Olmejäätmete vedu – võimalik sisestada kulu piirmäär üksi elava isiku või perekonna esimese liikme ja iga täiendava perekonna liikme kohta. Väärtused võivad olla ka võrdsed. 

Eelnimetatud loetelu kujundamise aluseks oli 2007. aasta alguses tehtud analüüs elamu ja eluruumiga seotud kuludest toimetulekutoetuste arvestamisel erinevates kohalikes omavalitsustes. Samas on lähtutud ka sellest, et eeldatavasti on piirkonniti ühikuline teenuse tarbimine sarnane ning erinevused tulenevad ikkagi rahalisest vääringust, milles on väljendatud ka tegelik kulu.

Hetkel on mitmes omavalitsuses kehtestatud vastav määrus, kuid selles toodud piirmäärad erinevad oluliselt seaduses ja STARis kirjeldatavatest piirmääradest. Selleks, et tagada korrektne toimetulekutoetuse maksmise menetlemine STARis, on vajalik kujundada oma piirmäärade süsteem sarnaseks. 

Vastavalt sotsiaalhoolekande seadusele on kohaliku omavalitsuse ülesanne kehtestada toimetulekutoetuse määramiseks eluasemekulude piirmäärad, mis tagavad inimväärse äraelamise.

Sotsiaalabitöö osakond analüüsis 2010. a veebruaris toimetulekutoetuse taotlemisel esitatud ja arvesse võetud eluasemekulusid. 2010. a veebruaris esitati kokku 839 eluasemekulude tõendit kokku summas 960038 krooni, sellest arvesse võeti toetuse määramisel 866822  krooni e 90.3 %. 

